stanford-oval/wikipedia huggingface dataset:
Jorge Masvidal
Saavutukset

UFC
Illan kamppailu (kahdesti, vs. Rustam Khabilov, Darren Till)
Illan suoritus (neljästi, vs. Cezar Ferreira, Donald Cerrone, Darren Till, Ben Askren)
Historian nopein tyrmäys (5 sekunttia, vs. Ben Askren)
UFC Honors vuoden 2019 tyrmäys (vs. Ben Askren)
'BMF' mestaruus (kerran)
Absolute Fighting Championships
Välisarjan mestaruus (kerran)
Saavutukset > Muut

MMAjunkie.com
Kuukauden tyrmäys (heinäkuu 2019, vs. Ben Askren)
Kuukauden ottelu (marraskuu 2019, vs. Nate Diaz)
Vuoden tyrmäys 2019 (vs. Ben Askren)
Vuoden läpimurron tehnyt ottelija 2019
MMAFighting.com
Vuoden tyrmäys 2019 (vs. Ben Askren)
CagesidePress.com
Vuoden tyrmäys 2019 (vs. Ben Askren)
MMAMania.com
Vuoden tyrmäys 2019 (vs. Ben Askren)
Muualla

Masvidal on pelattavana hahmona vapaaottelupeleissä EA Sports UFC 2 (2016), EA Sports UFC 3 (2018) ja EA Sports UFC 4 (2020).
Kasari (täsmennyssivu)

Kasari voi tarkoittaa seuraavia asioita:
kasari, syvä kattilanomainen keittoastia
Kasari, selkä Inarijärvessä
Kasari, joki Viron länsirannikolla
kasari, slangisana 1980-lukulaisille asioille erityisesti populaarikulttuurissa
Kasari, 1980-luvun musiikkivideoita esittänyt musiikkiohjelma MoonTV-televisiokanavalla
Kasari, tšekkoslovakialainen elokuva vuodelta 1958
Kasari, entinen kaupunki Japanissa, Kagoshiman prefektuurissa, yhdistyi vuonna 2006 naapurikaupunkinsa Nazen kanssa Amamin kaupungiksi
Kasari, Vesa-Matti Loirin studioalbumi vuodelta 2008
Kasari, suomalainen radiokanava
Kasari on myös suomalainen sukunimi:
Eila Kaarresalo-Kasari (s. 1942), elokuvaohjaaja, kouluttaja ja jazzjournalisti
Heikki Kasari (s. 1945), televisiotutkija ja saksofonisti (mm. The Boys, Suomen Talvisota 1939–1940)
Juan Kasari (s. 1974), kuvataiteilija
Martti Kasari (1913–1990), yrittäjä ja yritysjohtaja, teollisuusneuvos
Pekka Kasari (s. 1966), rumpali (mm. Ajattara, Amorphis, Road Crew, Stone).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kasari”, voi hakea sivunnimihaulla, laajalla sivunnimihaulla tai tekstihaulla.
Lucía García

Lucía García Córdoba (s. 14. heinäkuuta 1998) on espanjalainen jalkapalloilija. Hän on pelipaikaltaan hyökkääjä. Hän on pelannut Espanjan naisten maajoukkueessa vuoden 2019 MM-kilpailujen päättyessä 18 maaottelua ja tehnyt niissä yhden maalin. Ensimmäisen maaottelumaalinsa hän teki vuoden 2019 MM-kilpailuissa Etelä-Afrikkaa vastaan.
García edustaa kotimaassaan Athletic Bilbaoa.
Liikehäiriö

Liikehäiriö on neurologinen oireisto, joka vaikuttaa ihmisen kehon liikkeisiin. Kaksi suurta liikehäiriöiden kategoriaa ovat hyperkinesia (liikkeiden lisääntyminen) ja hypokinesia (liikkeiden väheneminen). Hyperkineettiseen liikehäiriöön usein kuuluvat toistuvat pakkoliikkeet. Hypokineettinen liikehäiriö voi aiheuttaa liikkeen vähenemistä ja hidastumista sekä jäykkyyttä. Liikehäiriöiden syyt liittyvät yleisesti ottaen tyvitumakkeeseen, ekstrapyramidaalijärjestelmään ja pikkuaivoihin.
Liikehäiriöitä aiheuttavien sairauksien joukossa ovat essentiaalinen vapina, Parkinsonin tauti, dystonia, ataksiat ja Huntingtonin tauti. Tunnetaan myös harvinaisia kohtauksittain ilmeneviä liikehäiriösairauksia, kuten kohtauksittainen kinesigeeninen dyskinesia. Täsmällinen diagnoosi ja oireet määrittävät hoidon. Eri liikehäiriösairauksissa hoitoina voidaan käyttää esimerkiksi lääkkeitä ja laiteavusteisia hoitomuotoja, kuten syväaivostimulaatiota. Useimmissa liikehäiriöissä myös puheen tuotto saattaa muuttua.
Joidenkin liikehäiriöiden oireita voivat lievittää pienet alkoholimäärät, mutta erilaisia liikehäiriöitä saattaa ilmetä alkoholismissa ja alkoholivieroitusoireyhtymässä.
Liikeidea

Liikeidea tarkoittaa yrityksen vastausta kysymykseen, miten yritys aikoo toteuttaa toiminta-ajatuksen mukaista liiketoimintaa. Toiminta-ajatus taas kertoo yrityksen syyn olla olemassa.
Liikeideassa on yleensä kolme osaa: mitä, kenelle ja miten. Mitä tarkoittaa niitä tuotteita tai palveluja, joita yritys myy asiakkailleen. Kenelle tarkoittaa yrityksen mahdollisia asiakkaita ja miten tarkoittaa sitä, miten yritys tuotteensa tai palvelunsa tuottaa ja antaa asiakkaiden saataville. Näiden kolmen yhteistuloksena määritellään yrityksen tavoiteimago: millä asiakkaat saadaan ostamaan juuri meiltä?
Liikeidean tulisi olla muista alan kilpailijoista selvästi erottuva, uskottava, sellainen jota potentiaaliset asiakkaat arvostavat ja josta kiinnostuvat, sekä tietenkin taloudellisesti kannattava.
Liikeidean pohjalta yritys kehittää liiketoimintasuunnitelman, jonka laajuus voi vaihdella yrittäjän päässä olevasta hyvinkin laajaan ja perusteelliseen tutkimus- ja selvitystyöhön perustuvaan kirjalliseen materiaaliin. Yleensä liiketoimintasuunnitelma on yrityksen luottamuksellista aineistoa, jota ei luovuteta ulkopuolisille.
Kieffer Moore

Kieffer Moore toukokuussa 2014.
Kieffer Moore (s. 8. elokuuta 1992 Torquay) on walesilainen jalkapalloilija. Hän on pelipaikaltaan hyökkääjä. Hän edustaa Englannin mestaruussarjassa pelaavaa Sheffield Unitedia ja on pelannut myös Walesin maajoukkueessa.
Moore on edustanut urallaan yli kymmentä eri seuraa. Englannin mestaruussarjassa hän on pelannut Yeovil Townissa kaudella 2013–2014, Ipswich Townissa kevätkaudella 2017, Barnsleyssa kevätkaudella 2018, Wigan Athleticissa kaudella 2019–2020 ja Cardiff Cityssä kausilla 2020–2022. Tammikuun 2022 lopussa hän siirtyi Bournemouthiin, joka nousi mestaruussarjasta kaudeksi 2022–2023 Valioliigaan. Moore pelasi kauden aikana Valioliigassa 27 ottelua. Hän teki maalin elokuussa ensimmäisessä valioliigaottelussaan Aston Villaa vastaan, kaksi maalia lokakuussa Tottenham Hotspuria vastaan ja yhden maalin marraskuussa Evertonia vastaan. Hän on pelannut mestaruussarjassa 155 ottelua ja tehnyt niissä 47 maalia. Syksyllä 2015 hän pelasi yhdeksän ottelua Norjan pääsarjassa Tippeligaenissa Viking Stavangerin joukkueessa.
Kieffer Moore juhlii Rotherham Unitedille tekemäänsä maalia Peterborough Unitedin London Road Stadiumilla elokuussa 2017.
Moore pelasi yhden ottelun Englannin C-maajoukkueessa vuonna 2016. Ensimmäisen ottelunsa Walesin A-maajoukkueessa hän pelasi syyskuussa 2019 ystävyysottelussa Valko-Venäjää vastaan. Hän teki maalin toisessa maaottelussaan EM-karsinnassa Slovakiaa vastaan lokakuussa 2019. Hän on pelannut vuoden 2023 loppuun mennessä 39 A-maaottelua, joista 28 ottelua avauskokoonpanossa, ja tehnyt niissä 12 maalia. Kesän 2021 EM-kilpailuissa hän pelasi neljä ottelua ja teki 1–1-tasoitusmaalin alkulohko-ottelussa Sveitsiä vastaan. MM-kilpailuissa 2022 hän tuli vaihdosta kentälle Walesin ensimmäisen ottelun puolivälissä ja pelasi täydet minuutit kahdessa muussa ottelussa.
Live in Lambertland

| Live in Lambertland Tasavallan Presidentti |
| --- | --- | --- |

Livealbumin tiedot
 Äänitetty : 10. heinäkuuta, 17. elokuuta ja 4. syyskuuta 1972
 Julkaistu: 29. marraskuuta 2019
 Formaatti: CD, LP
 Tyylilaji: progressiivinen rock
 Levy-yhtiö: Svart Records
Listasijoitukset
  Suomi: 36. (viikko 49/2019)
Tasavallan Presidentin muut julkaisut
| Pop-Liisa 1: Tasavallan Presidentti 1973 2016 | Live in Lambertland 2019 | Changing Times and Movements 2021 |
Live in Lambertland on suomalaisen Tasavallan Presidentti -yhtyeen 29. marraskuuta 2019 julkaistu livealbumi. Sen materiaalin äänitti Yleisradio vuonna 1972 kolmella keikalla Helsingissä: heinäkuussa Natsalla, elokuussa Kappelissa ja syyskuussa Kulttuuritalolla. Svart Records julkaisi Live in Lambertlandin tupla-CD:nä, tuplavinyylinä sekä rajoitettuna 400 kappaleen kullanvärisenä tuplavinyylinä. Live in Lambertland nousi Suomen virallisen albumilistan sijalle 36.
Kappaleet > Levy 1

A-puoli
Celebration of the Saved Nine / The Bargain – 13.00
Lounge – 12.36
B-puoli
Lambertland – 8.08
Dance – 14.19
Kappaleet > Levy 2

A-puoli
The Bargain – 13.40
Ramblin’ – 11.53
B-puoli
Lambertland – 6.20
Dance – 9.55
Celebration of the Saved Nine – 9.23
Levyn 1 kappaleet äänitetty Helsingin Esplanadikappelissa 17. elokuuta 1972.
Levyn 2 kappaleet 1 ja 2 äänitetty Helsingin Kulttuuritalolla 4. syyskuuta 1972.
Levyn 2 kappaleet 3–5 äänitetty Helsingin Natsalla 10. heinäkuuta 1972.
Kokoonpano

Eero Raittinen – laulu, lyömäsoittimet
Pekka Pöyry – sopraano- ja tenorisaksofonit, huilu, urut, taustalaulu
Jukka Tolonen – sähkökitara
Måns Groundstroem – sähköbasso
Vesa Aaltonen – rummut
Live in L.A. (Death & Raw)

| Live in L> A. (Death & Raw) Death |
| --- | --- | --- |

Livealbumin tiedot
 Äänitetty : 5. joulukuuta 1998
 Julkaistu: 16. lokakuuta 2001
 Tuottaja(t): Chuck Schuldiner
 Tyylilaji: death metal
 Kesto: 70.37
 Levy-yhtiö: Nuclear Blast
Deathin muut julkaisut
| The Sound of Perseverance 1998 | Live in L.A. (Death & Raw) 2001 | Live in Eindhoven 2001 |
Live in L.A. (Death & Raw) on Death -yhtyeen livealbumi, joka julkaistiin vuonna 2001. Albumin tuottoja käytettiin yhtyeen perustajan Chuck Schuldinerin syöpähoitojen rahoittamiseen.
Albumille taltioitu Los Angelesin konsertti vuoden 1998 joulukuulta on julkaistu myös DVD:nä.
Kappalelista

Intro / The Philosopher – 3.52
Spirit Crusher – 6.26
Trapped in a Corner – 4.25
Scavenger of Human Sorrow – 6.39
Crystal Mountain – 4.47
Flesh and the Power It Holds – 8.01
Zero Tolerance – 5.00
Zombie Ritual – 4.41
Suicide Machine – 4.14
Together as One – 4.11
Empty Words – 7.03
Symbolic – 6.16
Pull the Plug – 6.22
Kokoonpano

Chuck Schuldiner – kitara, laulu
Shannon Hamm – kitara
Scott Clendenin – basso
Richard Christy – rummut
Aiheesta muualla

Live in L.A. (Death & Raw) Discogsissa. (englanniksi)
Albumi Live in L.A. (Death & Raw) Encyclopaedia Metallum -sivustolla (englanniksi)
Kerppu

Kerppu voi tarkoittaa seuraavia:
lehdekset, kerpot eli kerput, perinteiseen karjatalouteen liittyneessä lehdestyksessä karjan talviravinnoksi korjattuja puiden ja pensaiden oksia
kerpu eli kerppu, nahkiaisista käytetty kappalemitta (31 kpl)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kerppu”, voi hakea sivunnimihaulla, laajalla sivunnimihaulla tai tekstihaulla.
Lucía Etxebarria

Lucía  Etxebarria (s. 1966) on espanjalainen kirjailija, joka on voittanut merkittäviä kirjallisuuspalkintoja: Nadal-palkinnon,  Primavera-palkinnon ja vuonna 2004 Premio Planeta-palkinnon, jonka arvo on yli 600 000 euroa.
Etxebarrian ensimmäinen suosittu kirja kertoi Kurt Cobainista. Ensimmäinen romaani, Amor, curiosidad, prozac y dudas, sai kehuja legendaariselta kirjailijalta Ana María Matutelta. Romaanien lisäksi Etxebarria on kirjoittanut käsikirjoituksia, runoja ja feministisiä esseitä. Varsinkin kahdessa ensimmäisessä romaanissa on omaelämäkerrallisia aineksia.
Etxebarria opiskeli Madridin yliopistossa englannin filologiaa ja journalismia. Hän opetti Skotlannissa Aberdeenin yliopistossa käsikirjoittamista.
Etxebarrian teoksia on käännetty 20 kielelle. Vuonna 2011 Etxebarria ilmoitti lopettavansa kirjojen julkaisun, koska ei saa korvauksia luvatta ladatuista sähköisistä kirjoista.
Teoksia

La historia de Kurt y Courtney: aguanta esto (1996)
Amor, curiosidad, prozac y dudas (1997)
Beatriz y los cuerpos celestes (1998, Nadal-palkinto)
Nosotras que no somos como las demas (1999)
La futura Eva, La letra futura (2000)
De todo lo visible y lo invisible (2001, Primavera-palkinto)
Estación de Infierno (2001)
Un milagro en equilibrio (2004, Premio Planeta-palkinto)
Kiehkurakielo

| Kiehkurakielo |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Parsakasvit Asparagaceae
Alaheimo::  Nolinoideae
Suku::  Torvikielot Polygonatum
Laji::  verticillatum
Kaksiosainen nimi
 Polygonatum verticillatum  (L.) All. 
Katso myös
   Kiehkurakielo Wikispeciesissä   Kiehkurakielo Commonsissa 
Infobox OKNimi-testi OK: 
Kiehkurakielo (Polygonatum verticillatum) on parsakasvien (aiemmin ruskuskasvien) heimoon ja torvikielojen sukuun kuuluva kasvilaji. Kiehkurakielo on kooltaan suurehko ja se kasvaa lehdoissa. Lehdet ovat kapeita, suippoja, silposuonisia ja ne ovat asettuneet säteittäisesti. Kukat ovat vihertävänvalkoisia ja ne ovat kiinni lehtihangoissa yleensä pareittain. Kiehkurakielon hedelmä on punainen, myrkyllinen marja. Suomessa kiehkurakieloa kasvaa vain koristekasvina.
Kauppakeskus Kumpare

| Kumpare |
| --- | --- |
 Kauppakeskus Kumpare lokakuussa 2012.
Sijainti:  Ruka, Kuusamo
Avattu:  2004
Kerrosten määrä:  2
Pysäköintipaikkoja:  320 (Rukakylän pysäköintihalli)
Kotisivu
Kauppakeskus Kumpare on Rukalla sijaitseva kauppakeskus. Se avattiin vuonna 2004 ja siellä on tällä hetkellä 12 erilaista liikettä. Kumpareen muihin palveluihin kuuluu Happy Family-lapsiparkki, touhutalo, kuntosali sekä keilahalli. Kauppakeskuksella ei ole täysin omaa paikoitusta, mutta se on yhteydessä Rukakylän yhteiseen pysäköintihalliin. Kauppakeskus Kumpare sijaitsee RukaSuitesin ja Hotelli Kumpareen kanssa saman katon alla. Ostoskeskuksessa oli myös RukaStore lokakuuhun 2010 asti, jolloin se siirtyi täysin omiin tiloihin.
Liikkeet

K-Market
Pentik
Alko
Riipisen riista- ja matkamuistomyymälä
Kotipizza
Subway
LKV
SKV
Bene
Sanitar
Kulkuyhteydet

Kauppakeskukseen on hyvät kulkuyhteydet, sillä se sijaitsee Rukakylän tuntumassa ja sieltä on suora yhteys myös Rukakylän yhteiseen pysäköintihalliin.
Kerran olin taivaan suolajärvi

| Kerran olin taivaan suolajärvi |
| --- | --- |

Kirjailija:  Valt Ernštreit, Baiba Damberg ja Ķempi Kārl
Kieli:  suomi, liivi
Genre:  runo
Kustantaja:  Aviador
Julkaistu:  2022
Sivumäärä:  112 sivua
ISBN:  978-952-381-110-2
Suomennos
Suomentaja:  Olli Heikkonen
Löydä lisää kirjojaKirjallisuuden teemasivulta
Kerran olin taivaan suolajärvi on kaksikielinen liiviläistä runoutta esittelevä antologia. Siihen sisältyvät runoilijat ovat Valt Ernštreit, Baiba Damberg ja Ķempi Kārl. Kokoelman on toimittanut ja runot suomentanut raakakäännöksen pohjalta Olli Heikkonen.
Kerran kesässä

| ”Kerran kesässä” Petri Nygård mukana Klamydia |
| --- | --- | --- |

Singlen tiedot
 Albumilta: Mun mielestä
 Julkaistu: 25. kesäkuuta 2012
 Formaatti: digitaalinen
 Tuottaja(t): MMEN
 Tyylilaji: rap, huumori-rap, pop, punk
 Kesto: 04.22
 Levy-yhtiö: Open Records
Petri Nygårdin muut singlet
| ”Päästä(n) höyryy” 2012 | ”Kerran kesässä” 2012 | ”Onxnenäälasit?” 2012 |
"Kerran kesässä" on Petri Nygårdin studioalbumilta julkaistu single, jossa on mukana Klamydia-yhtye. Kappaleen tuotannosta vastaa MMEN ja siitä on kuvattu myös musiikkivideo. Single julkaistiin 25. kesäkuuta 2012.
Linda Hamilton

| Linda Hamilton |
| --- | --- |
 Linda Hamilton San Diegon Comic-Conissa vuonna 2019.
Henkilötiedot
Syntynyt: 26. syyskuuta 1956 (ikä 68) Salisbury, Maryland, Yhdysvallat
Ammatti:  näyttelijä
Puoliso:  Bruce Abbott (vih. 1982; ero 1989)   James Cameron  (vih. 1997; ero 1999)
Näyttelijä
Aktiivisena:  1979–
Aiheesta muualla
IMDb 
Elonet
AllMovie
Svensk Filmdatabas
Linda Carroll Hamilton (s. 26. syyskuuta 1956 Salisbury, Maryland, Yhdysvallat) on yhdysvaltalainen näyttelijä.
Ura

Hamiltonin ura alkoi 1970-luvun lopulla ja 1980-luvulla hän teki lukuisia televisiorooleja. Hänet muistetaan parhaiten Sarah Connorin roolistaan Terminator-elokuvasarjan kahdesta ensimmäisestä sekä kuudennesta elokuvasta.
Hänen muita tunnettuja elokuviaan ovat Stephen Kingin novelliin perustuva Maissilapset, Black Moon (Black Moon Rising), Vallan varjossa (Shadow Conspiracy) ja Dante's Peak.
Filmografia > Elokuvat

| --- | --- |
 Night-Flowers (1979)  Tag: The Assassination Game (1982)  Terminator – tuhoaja (1984)  Maissilapset (1984)  Seksivakoojat (Sexpionage, 1985)  King Kong elää (1986)  Black Moon (Black Moon Rising, 1986)  Mr. Destiny – kohtalo puuttuu peliin (1990)  Terminator 2 – Tuomion päivä (1991)  Silent Fall – täydellinen murha (1994)  Kohtalokas kaksoiselämä (Separate Lives, 1994)  Katkuinen kuoleman tie (1995)  T2 3-D: Battle Across Time (1996) :  Vallan varjossa (Shadow Conspiracy, 1997)  Dante's Peak (1997)  Tyttöjen salattu elämä (The Secret Life of Girls, 1999)  Smile (2005)  Missing in America (2005)  The Kid & I (2005)  Broken (2006)  In Your Dreams (2008)  Holy Water (2009)  Refuge (2011)  Right Next Door (2011)  Terminator: Dark Fate (2019)
Filmografia > Televisioelokuvat

Oikeus elämään (A Mother’s Prayer, 1995)
On the Line (1997)
Pakotie vapauteen: Vaarallista peliä ja Piilopaikka (Rescuers: Stories of Courage: Two Couples, 1997)
Ystävyyden tähden (The Color of Courage, 1999)
A Girl Thing (2001)
Filmografia > Televisiosarjat

Defiance (2014)
Aiheesta muualla

Kuvia tai muita tiedostoja aiheesta Linda Hamilton Wikimedia Commonsissa
Linda Hamilton TCM Movie Databasessa (englanniksi)
Viralliset kotisivut Linda Hamilton Online Website.  25.5.2006. Arkistoitu 9.5.2008. (englanniksi)
Kean Bryan

Kean Bryan (s. 1. marraskuuta 1996 Manchester) on englantilainen jalkapalloilija, pelipaikaltaan puolustaja. Hän on pelannut Manchester Cityn junioreissa ja Sheffield Unitedissa sekä lisäksi lainalla Buryssa, Oldham Athleticissa ja Bolton Wanderersissa. Syyskuussa 2021 hän teki sopimuksen mestaruussarjassa pelaavan West Bromwich Albionin kanssa. Valioliigassa hän pelasi kaudella 2020–2021 Sheffield Unitedin joukkueessa 13 ottelua ja teki maalin tammikuussa 2021 voitokkaassa vierasottelussa Manchester Unitedia vastaan.
Bryan on pelannut Englannin alle 16-, alle 17-, alle 19- ja alle 20-vuotiaiden maajoukkueissa.
Lentopallon miesten 1-sarjakausi 2005–2006

| Miesten 1-sarjan kausi 2005-2006 |
| --- | --- |
Joukkueiden määrä:  25
Mestari:  Kempeleen Lentopallo
Toinen sija:  Loimijoen Hurrikaani
Nousseet joukkueet:  Kempeleen Lentopallo
Ylempi sarjataso:  SM-liiga
Alempi sarjataso:  2-sarja
  ← 2004-2005 :  2006-2007 → 
Lentopallon miesten 1-sarjakausi 2005–2006 pelattiin kahdessa lohkossa. Kummankin lohkon kolme parasta jatkoivat Supersarjaan. Kaikki supersarjan joukkueet sekä alaloppusarjojen lohkovoittajat selvisivät pudotuspeleihin.
Supersarja

| Joukkue | O | V | H | Erät | P |
| --- | --- | --- | --- | --- | --- |
| Kempeleen Lentopallo | 10 | 10 | 0 | 30-4 | 22 |
| Loimijoen Hurrikaani | 10 | 6 | 4 | 21-15 | 14 |
| Valkeakosken Isku-Veikot | 10 | 6 | 4 | 24-17 | 13 |
| Lentopalloseura ETTA | 10 | 3 | 7 | 11-26 | 7 |
| East Volley | 10 | 3 | 7 | 14-25 | 6 |
| Nurmon Jymy | 10 | 2 | 8 | 12-25 | 4 |
Alaloppusarja > Alaloppusarjan loppuottelut

| Äänekosken Urheilijat - Tornion Lentis -88 |
| --- | --- | --- | --- | --- |
| 25. helmikuuta | ÄU | Lentis -88 | 3–1 | 16-25 , 25-20 , 25-16 , 25-21 |
| 26. helmikuuta | Lentis -88 | ÄU | 2–3 | 25-22 , 23-25 , 25-15 , 23-25 , 10-15 |
Äänekosken Urheilijat voitti lohkonsa voitoin 2-0
| Laajasalon Voima - VG-62 |
| --- | --- | --- | --- | --- |
| 25. helmikuuta | Voima | VG-62 | 3–0 | 25-18 , 33-31 , 25-16 |
| 26. helmikuuta | VG-62 | Voima | 1–3 | 26-24 , 22-25 , 17-25 , 21-25 |
Laajasalon Voima voitti lohkonsa voitoin 2-0
Pudotuspelit > 1. kierros

| Lentopalloseura ETTA – East Volley  |
| --- | --- | --- | --- | --- |
| 4. maaliskuuta | ETTA | East | 3–0 | 25-17 , 25-22 , 25-18 |
| 5. maaliskuuta | East | ETTA | 3–0 | 25-18 , 25-22 , 25-21 |
| 8. maaliskuuta | ETTA | East | 2–3 | 25-20 , 17-25 , 20-25 , 25-23 , 13-15 |
East volley jatkoon voitoin 2–1
| Loimijoen Hurrikaani – Äänekosken Urheilijat  |
| --- | --- | --- | --- | --- |
| 4. maaliskuuta | Hurrikaani | ÄU | 3–0 | 25-21 , 25-21 , 25-19 |
| 5. maaliskuuta | ÄU | Hurrikaani | 3–1 | 25-19 , 19-25 , 25-21 , 25-19 |
| 8. maaliskuuta | Hurrikaani | ÄU | 3–2 | 25-14 , 15-25 , 16-25 , 27-25 , 15-12 |
Hurrikaani jatkoon voitoin 2–1
| Valkeakosken Isku-Veikot – Nurmon Jymy  |
| --- | --- | --- | --- | --- |
| 4. maaliskuuta | Isku-Veikot | NJ | 3–0 | 25-14 , 27-25 , 25-20 |
| 5. maaliskuuta | NJ | Isku-Veikot | 1–3 | 25-22 , 21-25 , 16-25 , 21-25 |
Isku-Veikot jatkoon voitoin 2–0
| Kempeleen Lentopallo – Laajasalon Voima  |
| --- | --- | --- | --- | --- |
| 4. maaliskuuta | KempeLe | Voima | 3–1 | 25-22 , 20-25 , 25-20 , 25-23 |
| 5. maaliskuuta | Voima | KempeLe | 0–3 | 20-25 , 18-25 , 21-25 |
KempeLe jatkoon voitoin 2–0
Pudotuspelit > 2.kierros

| Loimijoen Hurrikaani – Valkeakosken Isku-Veikot  |
| --- | --- | --- | --- | --- |
| 11. maaliskuuta | Hurrikaani | Isku-Veikot | 0–3 | 23-25 , 22-25 , 22-25 |
| 12. maaliskuuta | Isku-Veikot | Hurrikaani | 2–3 | 25-19 , 25-23 , 19-25 , 28-30 , 11-15 |
| 15. maaliskuuta | Hurrikaani | Isku-Veikot | 3–1 | 25-15 , 25-18 , 19-25 , 25-19 |
Hurrikaani liigakarsintaan voitoin 2–1
| Kempeleen Lentopallo – East Volley  |
| --- | --- | --- | --- | --- |
| 11. maaliskuuta | KempeLe | East | 3–1 | 26-24 , 23-25 , 25-19 , 26-24 |
| 12. maaliskuuta | East | KempeLe | 0–3 | 19-25 , 14-25 , 18-25 |
KempeLe liigakarsintaan voitoin 2–0
Pudotuspelit > Liigakarsinta

| sija | Joukkue | O | V | H | Vo Erät | Hä Erät | Eräpisteet | Lähtöpisteet | Pisteet |
| --- | --- | --- | --- | --- | --- | --- | --- | --- | --- |
| 1 | Kempeleen Lentopallo | 6 | 5 | 1 | 17 | 8 | 606–551 | 1 | 11 |
| 2 | Mutalan Riento | 6 | 4 | 2 | 13 | 11 | 549–546 | 0 | 8 |
| 3 | Korson Veto | 6 | 3 | 3 | 12 | 9 | 495–454 | 1 | 7 |
| 4 | Loimijoen Hurrikaani | 6 | 0 | 6 | 4 | 18 | 420–519 | 0 | 0 |
1-sarjan karsinnoissa selvisivät voittajiksi Saloisten Salama ja Perttelin Peikot.
Keamogetse Kenosi

| Keamogetse Kenosi> Henkilötiedot |
| --- | --- |
Syntynyt: 17. tammikuuta 1997
Kansalaisuus:   Botswana
Nyrkkeilijä
Aktiivisena:  2016–
Pituus:  1,79  m
Painoluokka:  57 kg
Keamogetse Sadie Kenosi (s. 17. tammikuuta 1997) on botswanalainen amatöörinyrkkeilijä.
Kenosi on kilpaillut vuodesta 2016 lähtien. Hän osallistui MM-kilpailuihin 2019 60 kg sarjassa. Hän hävisi ensimmäisen ottelunsa brasilialaiselle Beatriz Ferreiralle, kun tuomari keskeytti ottelun toisessa erässä. Vuonna 2020 Kenosi varmisti paikan Tokion olympialaisten 57 kg sarjaan Afrikan olympiakarsintaturnauksesta.
Huhtikuuhun 2021 mennessä Kenosi on kilpaillut amatööriurallaan 8 ottelua, josta on voittanut kolme.
Karthala

Karthala
Karthalan purkauksen synnyttämä tuhkapilvi peittää koko Grande Comoren saaren.
| --- | --- |
Tyyppi:  Kilpitulivuori (aktiivinen)
Sijainti:  Komorit, Intian valtameri
Korkeus merenpinnasta:  2 361 m
Purkautunut viimeksi:  2007
| --- | --- |
Luokitus:  Ramsar-alue 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Karthala on aktiivinen tulivuori Komoreilla, Grande Comoren saaren eteläpäässä. 2 361 metriä korkea kilpitulivuori on toinen Grande Comoren muodostavista tulivuorista. Se on myös koko Komorin saarten korkein kohta sekä eräs maailman suurimmista aktiivisista tulivuorista. Toistuvat sortumiset ovat synnyttäneet Karthalan huipulle kolme kilometriä leveän ja neljä kilometriä pitkän kalderan.
Purkaukset

Sekä kaldera että itse vuori ovat muotoutuneet vähitellen jokaisen purkauksen ja laavavirtojen seurauksena. Karthalan viimeisin suuri purkaus tapahtui vuonna 2005, jolloin tuhansia saaren asukkaita evakuoitiin turvaan. Pienempiä purkauksia vuorella on sattunut muun muassa toukokuussa 2006 ja tammikuussa 2007, jolloin Grande Comoren saari asetettiin purkauksen vuoksi hälytystilaan. 1903 vuoresta purkautuneet myrkylliset kaasut surmasivat 17 henkeä. Vuonna 1860 Karthalasta lähtöisin oleva laavavirta ylsi saaren länsirannikolla sijaitsevan Komorien pääkaupungin Moronin pohjoispuolelle, 13 kilometrin päähän tulivuoresta. Laavavirrat ovat yltäneet rannikolle saakka useamminkin sekä saaren länsi- että itäpuolella. Keskimäärin Karthalalla on ollut tapana purkautua 11 vuoden välein ja 1800-luvulta lähtien purkauksia on kertynyt yli toistakymmentä.